Аймгийн Засаг даргын 2020 оны .....

 дугаар сарын.......-ны өдрийн ..........

 дугаар захирамжийн хавсралт

НИЙТИЙН ЗОРЧИГЧ ТЭЭВРИЙН ХЭРЭГСЛЭЭР ҮНЭ ТӨЛБӨРГҮЙ

ЗОРЧИХ ЭРХ БҮХИЙ ИРГЭДИЙН НӨХӨН ОЛГОВРЫГ ХУВААРИЛАХ,

САНХҮҮЖҮҮЛЭХ АРГАЧЛАЛ ЗААВАР

 Нэг.Нийтлэг үндэслэл

 1.1.Нийтийн тээврээр үнэ төлбөргүй зорчих эрх бүхий сурагч, оюутан болон ахмад настан, хөгжлийн бэрхшээлтэй иргэн, цагдаагийн алба хаагчдын унааны зардалд төсвөөс санхүүжүүлж байгаа нөхөн олговрыг тээврийн салбарын хууль, дүрэм, журам, стандартын шаардлагыг бүрэн хангасан, тээврийн хяналтын систем /GPS/ нэвтрүүлсэн зорчигч аж ахуйн нэгж, байгууллагад хуваарилан олгоход энэхүү аргачлал зааврыг ашиглана.

 1.2.Аймгийн тээврийн асуудал эрхэлсэн байгууллага нь нийтийн тээврийн хөдөлгөөний хяналт, шалгалтанд шаардагдах зардлыг орон нутгийн төсөвт жил бүр батлуулан, холбогдох хууль тогтоомжийн хүрээнд зарцуулан, тайлагнана.

 1.3.Нийтийн тээврийн үйлчилгээ үзүүлэх гэрээ байгуулсан аж ахуйн нэгжүүд нь чиглэл /маршрут/-ийн ажлын даалгавар, цагийн төлөвлөгөөг жигд ханган биелүүлэх үүрэгтэй бөгөөд зорчигч тээврийн үйлчилгээний цагийн гүйцэтгэлийн үр дүнгээр нөхөн олговрын санхүүжилт авах эрх үүснэ.

 Хоёр.Нөхөн олговрыг хуваарилах аргачлал

 2.1.Аймгийн тээврийн асуудал эрхэлсэн байгууллага нь нөхөн олговор олгох чиглэлүүдийн зорчигч тээврийн ачаалал, маршрутын зай, өдөрт явах автобусны тоо, автобус хоорондын зорчих хугацаа зэрэг үндсэн үзүүлэлтүүдийг үндэслэн тухайн чиглэлийн зорчигч тээврийн үйлчилгээний ажлын даалгавар, ажиллах цагийн төлөвлөгөөг ажлын болон амралтын өдөр, өвөл зуны цагийн улирлын онцлог, хорио цээрийн дэглэмийн үеийг тусган боловсруулан батлан хэрэгжүүлнэ.**/ Хүснэгт 1/**

 2.2.Нийтийн тээврээр үнэ төлбөргүй зорчих эрх бүхий иргэдийн нөхөн олговорт улсын төсвөөс тухайн жилд батлагдсан төсвийг 12 сард хуваан сард олгох нөхөн олговрын төсвийн хязгаарыг тооцоолно.

 2.3.Нийтийн тээврийн чиглэлүүдийн тухайн сард ажилласан нийт автобуснуудын цагийн гүйцэтгэлийг ажлын даалгавар, цагийн гүйцэтгэлийн төлөвлөгөөтэй харьцуулан сард олгох нөхөн олговрын санхүүжилтын хуваарилалтыг ХОХБТХ-т ирүүлнэ.

 2.4. Санхүүжилтын хуваарилалтыг хийхдээ зорчигч тээврийн автобуснуудын шугаманд ажилласан цагийн гүйцэтгэлийг цагийн төлөвлөгөөтэй харьцуулсан дүнг /хувиар/ гарган тухайн сард олгох ёстой төсөвт дүнгээр үржүүлэн, жинхэнэ олгох нөхөн олговрын дүнг чиглэл тус бүрээр гаргана. **/Хүснэгт 2 /**

 Гурав.Нийтийн тээврийн хөдөлгөөнийг бүртгэх заавар

 3.1.Нийтийн тээврийн үйлчилгээнд ажиллаж буй автобусуудын өглөөний эх авалт, тухайн чиглэлийн эхлэлийн цэг буюу эхний буудалд очих, дундын хяналт, замын хуудсанд хяналтын цэгт ирсэн бүртгэл хийх ажлыг нийтийн тээврийн үйлчилгээ эрхлэгч аж ахуйн нэгж хариуцах бөгөөд замын хуудсанд хяналтын цэгт ирсэн цагийн бүртгэл хийх чиглэлийн эцсийн болон эхний буудалд хүрэлгүй дутуу эргэх, маршрутын дундаас буцаж эргэсэн, өглөөний эх авалтанд гараагүй тохиолдолд цагийн гүйцэтгэлээс тухайн өдрийн рейсийн цагийг бүтнээр нь хасч тооцно.

 3.2.Нийтийн тээврийн үйлчилгээний сүүлийн цэг буюу эцсийн буудалд хүрсэн автобусны хөдөлгөөнд аймгийн тээврийн асуудал эрхэлсэн байгууллага хяналт хийх, мөн хөдөлгөөний нэгдсэн бүртгэлийг өдөр тутам ШУМТөвтэй хамтран GPS-ээр давхар хянаж хөдөлгөөний бүртгэлийг хөтлөн, сар бүр тухайн чиглэлийн ажлын даалгавартай тулган хянаж зорчигч тээврийн шугамын автобусны хөдөлгөөний бүртгэлийн нэгтгэсэн тайланг гаргана.

 3.3.Аймгийн тээврийн асуудал эрхэлсэн байгууллага нь тээврийн үйлчилгээ эрхлэгч аж ахуйн нэгж байгууллагтай сар бүрийн 22-ны дотор ажлын даалгавар, автобусны хөдөлгөөний бүртгэл, автобусны замын хуудасны тооцоог тулган баталгаажуулан Хөрөнгө оруулалт, хөгжлийн бодлого, төлөвлөлтийн хэлтэс, Санхүү, төрийн сангийн хэлтсээр хянуулан аймгийн Засаг даргын Тамгын газрын даргаар батлуулсан гүйцэтгэлийг аймгийн Төрийн санд тухайн сарын 25-ны дотор хүргүүлнэ.

 3.4.Нөхөн олговрын санхүүжилт олгох санхүүгийн анхан шатны баримт дараах шаардлагыг хангасан байна.Үүнд:

 - Аймгийн тээврийн асуудал эрхэлсэн байгууллагын дарга /захирал/, хөдөлгөөний хяналтын ажилтны гарын үсэг, тэмдгээр баталгаажсан, холбогдох хэлтсээр хянуулсан, аймгийн Засаг даргын Тамгын газрын даргаар батлуулсан олговол зохих нөхөн олговрын мөнгөн дүнг тусгасан тооцоо үйлдсэн баримт

 -Байгууллагын нэхэмжлэл

 -Тухайн чиглэлийн шугамын автобусны замын хуудас

 -Тухайн чиглэлийн шугамын автобусны хөдөлгөөний сарын нэгдсэн бүртгэл

 3.5.Нийтийн тээврийн автобусны GPS хяналтын үйлчилгээ үзүүлэх гэрээг аймгийн Засаг даргын Тамгын газар, нийтийн тээврийн үйлчилгээ эрхэлж байгаа байгууллага, GPS-ийн үйлчилгээний компани хамтран байгуулна.

 3.6.Нийтийн тээврийн автобусанд суурилуулах GPS-ийн тоног төхөөрөмжийн нэг удаагийн зардлыг нийтийн тээврийн үйлчилгээний компани хариуцна. Харин GPS-ийн тоног төхөөрөмжийн хяналтын үйлчилгээний сар бүрийн төлбөрийг орон нутгийн төсвөөс хариуцан нэхэмжлэлийн дагуу төлнө.

 3.7.GPS хяналтын үйлчилгээний төлбөрийг барагдуулаагүйгээс GPS-ийн хяналтын систем зогссоны улмаас үүсэх хариуцлагыг төрийн байгууллагын холбогдох буруу үйлдэл гаргасан албан тушаалтан хариуцна.

 3.8.GPS-ийн тоног төхөөрөмжийг автобус нэг бүрт зориулалтын хамгаалалт бүхий талбайд байрлуулах, түүнийг гадны нөлөөнөөс хамгаалах, хэвийн ажиллагааг хангах үүргийг нийтийн тээврийн үйлчилгээ эрхлэгч байгууллагууд хариуцах ба аймгийн тээврийн асуудал эрхэлсэн байгууллагаас байнгын хяналт тавин ажиллана.

 Дөрөв.Бусад асуудал

 4.1.Төсвөөс санхүүжүүлж байгаа нийтийн тээврийн нөхөн олговрыг аж ахуйн нэгж, байгууллагуудад олгож буй үйл ажиллагаанд Санхүү, төрийн сангийн хэлтэс, Санхүүгийн хяналт, аудитын алба болон холбогдох төрийн бус байгууллага хяналт тавина.

 4.2.Аймгийн тээврийн асуудал эрхэлсэн байгууллага нь зорчигч тээвэрлэлтийн үйл ажиллагаанд холбогдох хууль, дүрэм, журам, стандартын дагуу байнгын хяналт тавьж илэрсэн зөрчил дутагдлыг арилгуулах, зорчигч тээвэрлэлт гүйцэтгүүлэх гэрээний дагуу болон зөрчлийн хуулиар аж ахуйн нэгжүүдэд хариуцлага тооцож ажиллах.

 4.3.Энэхүү аргачлал, заавраар хүлээсэн эрх үүргээ хангалтгүй биелүүлсэн гэм буруутай этгээд холбогдох хууль тогтоомжийн дагуу хариуцлага хүлээнэ.

\_ОО\_

ХҮСНЭГТ 1

НИЙТИЙН ТЭЭВРИЙН ҮЙЛЧИЛГЭЭНД АЖИЛЛАХ

 АВТОБУСНУУДЫН ЦАГИЙН ТӨЛӨВЛӨЛТ

|  |  |
| --- | --- |
| Чиглэл | Шугаманд ажиллах автобусны тоо |
| Ажлын өдөр | Амралтын өдөр |
| Өглөө | Өдөр | Орой | Шөнө | Өглөө | Өдөр | Орой | Шөнө |
| 07.0009.00цаг | 09.0016.00цаг | 16.0019.00цаг | 19.0022.00цаг | 08.00-19:00цаг хүртэл | 19.0021:00цаг |
| **Ч-2** | 10 | 8 | 10 | 4 | 8 | 3 |
| **Ч-3** | 10 | 8 | 10 | 4 | 8 | 3 |
| **Ч-4** | 8 | 6 | 8 | 4 | 5 | 3 |
| **Ч-5** | 3 | 3 | 3 | 2 | 2 | 2 |
| **Ч-6** | 5 | 4 | 5 | 3 | 4 | 3 |
| **Бүгд** | **36** | **29** | **36** | **17** | **27** | **14** |

Тайлбар: Хуанлийн бямба, ням гараг, бүх нийтийн амралтын өдрүүд, бүх нийтээр хөл хорио тогтоосон өдрүүд амралтын өдрүүдэд хамаарна.

\_ОО\_

ХҮСНЭГТ 2

 БАТЛАВ

АЙМГИЙН ЗАСАГ ДАРГЫН ТАМГЫН ГАЗРЫН

 ДАРГА Д.СОЁЛЧХҮҮ

НИЙТИЙН ЗОРЧИГЧ ТЭЭВРИЙН ХЭРЭГСЛЭЭР ҮНЭ ТӨЛБӨРГҮЙ ЗОРЧИХ

ЭРХ БҮХИЙ ИРГЭДИЙН ......... САРЫН НӨХӨН ОЛГОВРЫН САНХҮҮЖИЛТИЙН ХУВААРИЛАЛТ

20......оны.... сар

|  |  |  |  |  |  |  |
| --- | --- | --- | --- | --- | --- | --- |
| Чиглэл | Шугаманд ажиллах автобусны тоо | Өдөрт шугаманд ажиллах /Автобус/ цаг | Ажилласан хоногийн тоо | Тухайн сарын төлөвлөгөөт цаг  | Сарын бүгд ажилласан цаг /GPS / | Сард оногдох санхүүжилтын дүн /төг/ |
| Ажлын өдөр | Амралтын өдөр |
| Өглөө | Өдөр | Орой | Шөнө | Өглөө | Өдөр | Орой | Шөнө |
| 07.0009.00цаг | 09.0016.00цаг | 16.0019.00цаг | 19.0022.00цаг | 08.00-19:00цаг хүртэл | 19.0021:00цаг | Ажлын өдөр | Амралтын өдөр | Ажилласан цагийн эзлэх хувь | Ажлын | амралтын |
| **Ч-2** | 10 | 8 | 10 | 4 | 8 | 3 | 117 | 91 | 30,5 |  |  |  |  |  |
| **Ч-3** | 10 | 8 | 10 | 4 | 8 | 3 | 105 | 81 | 27.27 |  |  |  |  |  |
| **Ч-4** | 8 | 6 | 8 | 4 | 5 | 3 | 81 | 55 | 19.94 |  |  |  |  |  |
| **Ч-5** | 3 | 3 | 3 | 2 | 2 | 2 | 43 | 27 | 10.26 |  |  |  |  |  |
| **Ч-6** | 5 | 4 | 5 | 3 | 4 | 3 | 49 | 33 | 12.02 |  |  |  |  |  |
| **Бүгд** | **36** | **29** | **36** | **17** | **27** | **14** | **395** | **287** | **100%** |  |  |  |  |  |
| **Нийт ажилласан цаг** | **682 цаг/өдөр** |  |  |  |  |  |

**Хянасан:**

Аймгийн ЗДТГ- ын ХОХБТХ-ийн дарга ........................

Аймгийн ЗДТГ- ын СТСХ-ийн дарга ........................

**Гүйцэтгэл гаргасан:**

Аймгийн АТТөвийн дарга .........................

АТТөвийн нягтлан бодогч .........................